**Zemeznalec** - 11. kolo (12/2017 – 1/2018)

1. V auguste sa v médiách objavila správa o výskyte modrých psov na predmestí jedného z najväčších miest sveta. Ide o výsledok šľachtenia, alebo je netradičné sfarbenie psov spôsobené niečím iným? Je sfarbenie trvalé, alebo len dočasné? Zdedia ho aj mláďatá psov? Kde sa táto udalosť odohrala?



1. Už v minulom kole Zemeznalca sme sa pozreli na chybu v mape, ktorú uverejnili slovenské noviny. Tentoraz máš za úlohu nájsť faktické chyby až na deviatich mapách. Nájdeš ich v prezentácii, ktorá je dostupná [na tomto odkaze](http://www.lepsiageografia.sk/uploads/2/6/0/1/26017850/pom%C3%BDlen%C3%A9_mapy.pdf).
2. Staň sa geografickým detektívom! Odhaľ identitu mesta na leteckej snímke a pomenuj na nej vyznačené lokality (geografické prvky). Pri pátraní ti pomôže práca so satelitnými snímkami [v Google Maps](https://www.google.sk/maps/@47.5073393,14.6644274,3133978m/data=!3m1!1e3).



*7.*

*6.*

*5.*

*4.*

*3.*

*2.*

*1.*

*Dunaj*

1. S udalosťami na Blízkom východe sa môžeme často stretnúť v televíznych či novinových správach. Oblasť je dlhodobo nepokojnou a odohrávajú sa v nej konflikty a vojny. Dôvodom je rôznorodosť etnického (národnostného) a náboženského zloženia štátov Blízkeho východu. Blízky východ je zároveň jednou z najdôležitejších oblastí ťažby ropy a zemného plynu – surovín, bez ktorých sa dnešný svet nezaobíde. Pomocou podrobných máp náboženského a etnického zloženia Blízkeho východu (otvoríš ich [na tomto odkaze](http://www.lepsiageografia.sk/uploads/2/6/0/1/26017850/5_-_bl%C3%ADzky_v%C3%BDchod_mapy.pdf)) zodpovedaj nasledovné otázky:
2. Ktorý národ obýva oblasť Arabského polostrova, Irak a Sýriu? Do akej jazykovej vetvy sa zaraďuje jazyk, ktorým tento národ rozpráva?
3. Aká je hustota zaľudnenia na Arabskom polostrove?
4. Na území ktorých štátov žijú Kurdi, ktorí úspešne bojovali proti tzv. Islamskému štátu a dlhodobo sa snažia o vznik samostatného Kurdistanu? Ku ktorej vetve islamu patria?
5. Vládnuca moc v Saudskej Arábii (obrovské zásoby ropy) sa hlási ku konzervatívnej vetve islamu, ktorá sa v iných oblastiach príliš nevyskytuje. Ako sa nazýva?
6. V ktorých štátoch Blízkeho východu prevažujú šiiti a nie sunniti, ktorí dominujú vo väčšine moslimských štátov? V ktorom štáte majú šiiti najvyššie percentuálne zastúpenie?
7. Ktorým štátom hrozia náboženské konflikty medzi sunnitmi a šiitmi, ktorí v nich žijú a ani jedni netvoria výraznú väčšinu?
8. Kde na Blízkom východe žije najväčšia populácia kresťanov?
9. V ktorom štáte žijú Židia vyznávajúci judaizmus?
10. V ktorom štáte Blízkeho východu žije najvyšší podiel sunnitov? Koľko tvoria percent z celkového počtu obyvateľov?
11. V ktorej oblasti Iránu žijú Balúčovia? Ku ktorej vetve islamu sa hlásia?
12. K akej národnosti sa hlási väčšina obyvateľov Iránu? Akým jazykom hovoria?
13. Afganistan je tvorený množstvom národov. Ktoré dva sú v ňom zastúpené najsilnejšie?
14. Na pohraničí ktorých dvoch štátov žijú jezídi - zvláštna náboženská sekta, ktorej členovia sa stali obeťami násilia (genocídy) zo strany bojovníkov tzv. Islamského štátu?
15. Vytvor vlastnú vedomostnú, alebo inú hru, ktorá sa bude venovať geografii. Vyber si ľubovoľnú tému (učivo), alebo sprav všehochuť. Téma, zadanie otázok a úloh – všetko je len na tebe a tvojej originalite. Nezabudni však, že otázky a úlohy by mali byť fakticky správne. Hru vytvor vo vybranej šablóne pre PowerPoint. [V tomto článku](http://www.lepsiageografia.sk/ako-tvorit-vzdelavacie-hry-v-powerpointe.html) ich nájdeš množstvo, stačí si len vybrať.



1. Časopis *National Geographic* netreba bližšie predstavovať. Už viac ako storočie patrí k tomu najlepšiemu, čo vo svete vychádza. Nezameniteľný je nielen obsahom, ale aj svojim grafickým prevedením, ktorému už od roku 1910 kraľuje žltý rámček na titulnej strane. [V tomto článku](http://www.lepsiageografia.sk/orbis-pictus/casopis-v-zltom-ramceku-pozrite-si-vsetky-titulky-national-geographic) si pozri archívne vydania, aby si získal/a lepší prehľad o titulných stranách časopisu. Staň sa editorom *National Geographic* a navrhni titulku čísla (fotografia a text), ktoré sa venuje miestu, v ktorom žiješ. Premysli si, čo by na nej malo byť, odfotografuj to a vlož do žltého rámčeka [v prezentácii](http://www.lepsiageografia.sk/uploads/2/6/0/1/26017850/national_geographic_r%C3%A1m%C4%8Dek.pptx), ktorá obsahuje aj šablónu na nápisy vo vhodnom type písma. Výsledné dielo vlož do svojich odpovedí a riešení tohto kola Zemeznalca.
2. Vieš pracovať s kurzovým lístkom? Kurzový lístok nižšie zobrazuje výmenný kurz mien európskych a vybraných svetových štátov voči euru (17.11.2017). V dobe prijatia eura v roku 2009 bol výmenný kurz slovenskej koruny k euru 30,126 korún za euro.

**Úlohy:**

Pomocou kurzového lístka, kalkulačky a mapy priemernej mesačnej mzdy v Európe vyriešte nasledovné otázky a úlohy.

1. Ktorá mena je v Európe najsilnejšou?
2. V ktorých štátoch sa platí korunami?
3. Názvy mien ktorých štátov znejú v slovenčine   
   ako pomenovania zvierat?
4. Ktorá z európskych mien má voči euru podobný kurz, ako ho mala slovenská koruna v roku 2009?
5. V ktorom európskom štáte by ste dostali v zmenárni za 500 eur najvyššiu hodnotu v národnej mene?
6. Prepočítaj na eurá priemernú mesačnú hrubú mzdu uvedených zamestnancov a vytvorte z nich príjmový rebríček:  
     
   *Zlatan* *pracuje ako robotník v Záhrebe a zarobí 6500 kún. Pierre žije v meste Marseille, kde má ako kaderník mzdu 2220 eur. István pracuje v rekreačnom zariadení na brehoch jazera Balaton. Jeho mesačná mzda je 230 000 forintov. Astrid pracuje ako doktorka v Oslo, kde zarobí 54 300 nórskych korún. Kevin z Manchestru robí manažéra v obchodnom dome a jeho mesačná mzda je 2400 libier. Maria pracuje v hlavnom meste Kišinev ako recepčná. Jej mzda je 5580 leiov.*
7. Podľa mapy s názvom „[Koľko sa zarába v štátoch Európy](http://www.lepsiageografia.sk/uploads/2/6/0/1/26017850/ko%C4%BEko_sa_zar%C3%A1ba_v_%C5%A1t%C3%A1toch_eur%C3%B3py.pdf)“ a kurzového lístka zisti, v ktorom európskom štáte je najvyššia priemerná hrubá mesačná mzda. Koľko je to eur?

|  |  |  |
| --- | --- | --- |
| **Mena** | **Názov meny** | **Kurz** |
| USD | americký dolár | 1,18 |
| JPY | japonský jen | 132,82 |
| BGN | bulharský lev | 1,96 |
| CZK | česká koruna | 25,59 |
| BAN | konvertibilná marka | 1,96 |
| DKK | dánska koruna | 7,44 |
| GBP | libra šterlingov | 0,89 |
| HUF | maďarský forint | 311,58 |
| ALL | albánsky lek | 133,74 |
| PLN | poľský zlotý | 4,23 |
| RON | nový rumunský lei | 4,65 |
| SEK | švédska koruna | 9,94 |
| CHF | švajčiarsky frank | 1,17 |
| NOK | nórska koruna | 9,71 |
| HRK | chorvátska kuna | 7,57 |
| BYN | bieloruský rubeľ | 2,32 |
| RUB | ruský rubeľ | 70,04 |
| TRY | turecká líra | 4,58 |
| AUD | austrálsky dolár | 1,56 |
| BRL | brazílsky real | 3,87 |
| CAD | kanadský dolár | 1,51 |
| CNY | čínsky jüan | 7,82 |
| ILS | izraelský šekel | 4,14 |
| INR | indická rupia | 76,68 |
| ISK | islandská koruna | 121,91 |
| THB | thajský baht | 38,72 |
| MDL | moldavský lei | 20,68 |
| UAH | ukrajinská hrivna | 31,20 |
| KRW | juhokórejský won | 1293,09 |
| MKD | macedónsky denár | 61,50 |
| RSD | srbský dinár | 118,44 |

***Dokedy a kam poslať odpovede?***

*Odpovede na úlohy posielaj na e-mailovú adresu* [*zemeznalec@gmail.com*](mailto:zemeznalec@gmail.com) *najneskôr* ***do 13.1.2018****. Z úspešných riešiteľov, ktorí správne zodpovedajú aspoň 8 z 10 úloh,* ***vyžrebujeme piatich výhercov.*** *Výhercovia získajú knižné ceny (podľa vlastného výberu), ktoré do súťaže venovalo vydavateľstvo Slovart a ďalší darcovia.* ***Odpovede odporúčame poslať aj na e-mailovú adresu Tvojej pani učiteľky/učiteľa.*** *Môžeš sa s nimi dohodnúť, že za úspešné riešenie súťaže Zemeznalec získaš jednotku z geografie.*